ຊາວໄອຣ໌ແລນ ລົງປະຊາມະຕິ ເພື່ອ​ອະນຸຍາດ​ໃຫ້ ພວກ​ຮັກ​ຮ່ວມ​ເພດ ​ແຕ່ງງານ​ກັນ​ໄດ້ ຫຼືບໍ່
ການ​ຍັ່ງ​ຫາງ​ສຽງ​ຊາວໄອຣ໌​ແລນ ​ໄດ້​ຊີ້​ໃຫ້​ເຫັນ​ວ່າ ຂອບ​ເຂດ​ຂອງການສະໜັບ​ສະ​ໜຸນ ໃນການແຕ່ງງານ ​ລະຫວ່າງ​ ເພດ​ດຽວ​ກັນນັ້ນ ​ແມ່ນ​ຢູ່​ໃນລະຫວ່າງ 53 ຫາ 69 ​ເປີ​ເຊັນ.
ພົນລະເມືອງຂອງ Ireland ແມ່ນພວມພາກັນປ່ອນບັດອອກສຽງ ໃນວັນສຸກມື້ນີ້ ກ່ຽວກັບວ່າ ຈະດັດແກ້ລັດຖະທຳມະນູນ ເພື່ອ ອະນຸຍາດໃຫ້ ພວກຮັກຮ່ວມເພດ ແຕ່ງງານກັນໄດ້ ຫຼືບໍ່ ຢູ່ໃນ ປະເທດທີ່ມີສັງຄົມນິຍົມແນວທາງເດີມນັ້ນ ຖ້າຫາກມີລົງຄະແນນສຽງ  ເປັນທີ່ຄອບງຳໃນການ ລົງປະຊາມະຕິຄັ້ງນີ້ ຈະເຮັດໃຫ້ປະເທດໄອຣ໌ແລນ ກາຍເປັນ ປະເທດທຳອິດ ທີ່ອະນຸມັດໃຫ້ພວກຮັກຮ່ວມເພດ ແຕ່ງງານ ກັນໄດ້ ດ້ວຍການປ່ອນບັດ ອອກສຽງຂອງປະຊາຊົນ ຢູ່ໃນທະວີບຢູໂຣບ ການແຕ່ງງານລະຫວ່າງພວກຮັກຮ່ວມເພດ ແມ່ນຖືວ່າຖືກຕ້ອງຕາມກົດໝາຍຢູ່ໃນສິບກວ່າປະເທດ ແລະມັນຍັງເປັນທີ່ຖືກ ຕ້ອງຕາມກົດໝາຍ ຢູ່ໃນປະເທດ ອາເຈັນຕີນາ ບຣາຊີລ ການາດາ ນິວຊີແລນ ອາຟຣິກາໃຕ້ ແລະ ອູຣູກວາຍ ການຍັ່ງຫາງສຽງຂອງປະຊາຊົນໃນໄອຣ໌ແລນ ໄດ້ຊີ້ໃຫ້ເຫັນວ່າ ຂອບເຂດຂອງການ ສະໜັບສະໜຸນ ໃນການແຕ່ງງານລະຫວ່າງເພດດຽວກັນນັ້ນ ແມ່ນຢູ່ໃນລະຫວ່າງ 53 ຫາ 69 ເປີເຊັນ ໃນຂະນະດຽວກັນ ການອອກສຽງສະໜັບສະໜຸນ   ແມ່ນຢູ່ ລະຫວ່າງ 24 ຫາ 26 ເປີເຊັນ ແຕ່ສາສະໜາ Roman Catholic Church ທີ່ນິຍົມແນວທາງເດີມ ແມ່ນເປັນກຳລັງຄອບ ງຳຢູ່ໃນໄອຣ໌ແລນ ແລະ ຜູ້ນຳສາສະໜາຫຼາຍໆທ່ານ ໄດ້ສະແດງການຄັດຄ້ານ ຕໍ່ການ ປ່ຽນແປງລັດຖະທຳມະນູນນີ້ ລັດຖະບານໄອຣ໌ແລນ ທີ່ບໍ່ກ່ຽວພັນກັບຝ່າຍສາສະໜາ ໃນ ອີກດ້ານໜຶ່ງພັດສະໜັບສະໜຸນ ຕໍ່ການປ່ຽນແປງນີ້